ভিদকুন কিসলিং

ভিদকুন আব্রাহাম লরিৎজ জনসন কিসলিং (; ; ১৮ জুলাই ১৮৮৭ – ২৪ অক্টোবর ১৯৪৫) নরওয়েজীয় সামরিক কর্মকর্তা, রাজনীতিবিদ এবং নাৎসি সহযোগী ছিলেন। তিনি দ্বিতীয় বিশ্বযুদ্ধকালীন নাৎসি জার্মানি কর্তৃক নরওয়ে দখলের সময় দেশটির সরকার প্রধানের দায়িত্ব পালন করেছিলেন।

কর্মজীবন
বিখ্যাত অভিযাত্রী ফ্রিদতিয়ফ নানসেনের ঘনিষ্ঠ সহচর ও ১৯২১ সালে রুশ দুর্ভিক্ষ চলাকালীন পোভলঝিয়েতে মানবিক সাহায্য কার্যক্রমে যুক্ত থেকে প্রথমবারের মতো আন্তর্জাতিক পরিমণ্ডলে পরিচিতি লাভ করেন। এক পর্যায়ে তিনি নরওয়েজীয় কূটনীতিক হিসেবে সোভিয়েত ইউনিয়নে নিযুক্ত ছিলেন। এছাড়াও, কিছু সময়ের জন্য ব্রিটিশ কূটনৈতিক কার্যক্রমও পরিচালনা করেছিলেন। ১৯২৯ সালে নরওয়েতে ফিরে আসেন। পেডার কোলস্টাড (১৯৩১–৩২) ও জেন্স হান্ডসেইডের (১৯৩২–৩৩) আগ্রারিয়ান সরকারের প্রতিরক্ষামন্ত্রী হিসেবে দায়িত্ব পালন করেন।

১৯৩৩ সালে কিসলিং ফ্যাসিবাদী  (জাতীয় ঐক্য) দল প্রতিষ্ঠা করেন। বামপন্থী রাজনীতির বিরুদ্ধে আক্রমণাত্মক দৃষ্টিভঙ্গীর ফলে তিনি কিছুটা জনপ্রিয়তা অর্জন করলেও দলটি নরওয়েজীয় সংসদ স্টর্টিংয়ে কোনো আসন লাভ করতে ব্যর্থ হয়। ১৯৪০ সালের মধ্যেও দলটি আশানুরূপ রাজনৈতিক শক্তিমত্তার অধিকারী হয়ে উঠতে পারেনি। ৯ এপ্রিল ১৯৪০ তারিখে জার্মান বাহিনী নরওয়ে আক্রমণের প্রাক্কালে তিনি বিশ্বের প্রথম রেডিও-সম্প্রচারিত অভ্যুত্থানের মাধ্যমে রাষ্ট্র ক্ষমতা দখলের চেষ্টা করেন। তবে, কিসলিংকে স্বীকৃতির পরিবর্তে জার্মানরা ডেনমার্কের ন্যায় একই সময়ে নরওয়ের স্বীকৃত সরকারের কাছ থেকে জার্মান দখলকে বৈধতাদানে রাজি করানোর চেষ্টা করছিল। ১ ফেব্রুয়ারি ১৯৪২ তারিখে তিনি জার্মান অনুমোদিত বিকল্প সরকার গঠন করেন। এ পর্যায়ে তিনি মন্ত্রী রাষ্ট্রপতি হিসেবে দায়িত্ব নেন। জার্মান সরকার প্রশাসক যোসেফ টারবোভেনের সাথে যৌথভাবে তিনি নরওয়েজীয় রাষ্ট্র প্রশাসন পরিচালনা করেন। তার নাৎসি-সমর্থিত পুতুল সরকার ‘কিসলিং সরকার’ নামে পরিচিতি পায়। ন্যাজোনাল সামলিং দলের মনোনীত মন্ত্রীদের মাধ্যমে এ সরকার পরিচালিত হতে থাকে। এ সহযোগী সরকার জার্মানদের যুদ্ধে অংশগ্রহণ করে ও নরওয়েতে বসবাসরত ইহুদিদের বিতাড়িত করে দখলীকৃত পোল্যান্ডের শ্রমশিবিরে পাঠায়। সেখানে ইহুদিদের অধিকাংশই নিহত হয়েছিল।

বিচারকার্য
দ্বিতীয় বিশ্বযুদ্ধ শেষে নরওয়েতে আইনী শুদ্ধি অভিযানকালে ভিদকুন কিসলিংকে আইনের আওতায় নিয়ে আসা হয়। তিনি অর্থ আত্মসাৎ, হত্যা এবং নরওয়ের সরকার বিরোধী কর্মকাণ্ডে লিপ্ত থাকার দায়ে অভিযুক্ত হন। দোষী সাব্যস্ত হলে তাকে মৃত্যুদণ্ডাদেশ দেয়া হয়। তবে, এর পরপরই এই রায় নিয়ে কিছুটা প্রশ্নবিদ্ধ বিতর্কিত পরিবেশ সৃষ্টি হয়। কারণ, ১৮৭৬ সালের পর নরওয়েতে কোনো মৃত্যুদণ্ড কার্যকর হয়নি এবং ১৯০৫ সালে iনরওয়ের স্বাধীনতা লাভের পর মৃত্যুদণ্ডাদেশ বাতিল করা হয়েছিল। অল্প কিছুদিন পর ২৪ অক্টোবর, ১৯৪৫ তারিখে অসলোভিত্তিক আকারশাস ফরট্রেসে একদল সৈনিকের গুলিতে তার মৃত্যুদণ্ড কার্যকর করা হয়। মৃত্যুর পর থেকে তিনি নাৎসি জার্মানির সাথে সহযোগিতার কারণে ইতিহাসের অন্যতম ঘৃণিত বিশ্বাসঘাতক হিসেবে পরিচিতি পান। 

বিভিন্ন ভাষায় কিসলিং পরিভাষাটি ‘সহযোগী’ বা ‘বিশ্বাসঘাতক’ অর্থে ব্যবহৃত হতে থাকে। এ পরিভাষাটি তার কর্মকাণ্ডের প্রতি ঘৃণার প্রতিফলন হিসেবে ঐ সময় থেকে অদ্যাবধি বিবেচিত হয়ে আসছে।

আরও পড়ুন
Hewins, Ralph. (1965). Quisling, Prophet without Honour. London: W. H. Allen.

Borgersrud, Lars. "9 April revised: on the Norwegian history tradition after Magne Skodvin on Quisling and the invasion of Norway in 19401", Scandinavian Journal of History 39.3 (2014): 353–397, historiography
Hamre, Martin Kristoffer. "Norwegian Fascism in a Transnational Perspective: The Influence of German National Socialism and Italian Fascism on the Nasjonal Samling, 1933–1936", Fascism 8.1 (2019): 36–60. online
Hayes, Paul M. "Vidkun Quisling", History Today (May 1966), Vol. 16 Issue 5, pp. 332–340, online

Høidal, Oddvar K. "Vidkun Quisling and the Deportation of Norway's Jews", Scandinavian Studies; 88.3 (2016): 270–294. online
Larsen, Stein Ugelvik. "Charisma from Below? The Quisling Case in Norway", Totalitarian Movements and Political Religions 7#2 (2006): 235–244.
Larsen, Stein Ugelvik, "The Social Foundations of Norwegian Fascism 1933–1945: An Analysis of Membership Data" in Stein Ugelvik Larsen, Bernt Hagtvet, and Jan Petter Myklebust, eds. Who were the fascists: social roots of European fascism (Columbia University Press, 1980).

নরওয়েজীয় ভাষায়

প্রাথমিক উৎস

পাদটীকা

তথ্যসূত্র

বহিঃসংযোগ

১৮৮৭-এ জন্ম
১৯৪৫-এ মৃত্যু
দ্বিতীয় বিশ্বযুদ্ধের রাজনৈতিক নেতা
অর্ডার অব সেন্ট সাভা পদক বিজয়ী